google/wiki40b huggingface dataset:
Far Cry 2

Spillet

Far Cry 2 er satt i et oppdiktet afrikansk land som fungerer som spillets åpne verden. Landet er fullt av byer, innsjøer, ørkenområder og flere fiendtlige baser som kan angripes eller infiltreres. Spillverdenen er rundt 52 km² stort, hvilket er større enn Grand Theft Auto: San Andreas og The Elder Scrolls IV: Oblivion. Spillet bruker Dunia-spillmotoren. Den lar spillet bytte mellom dag og natt til riktig tid, væreffekter som vises i sanntid, samt noen andre funksjoner for å simulere et mer realistisk naturmiljø. Det finnes også dyr i spillet, men bare noen få som er planteetende. Denne dynamikken i spillingen skal oppfordre spilleren til å spille på flere forskjellige måter.
Spillverdenen i Far Cry 2 er også full av fiender. Gjennom hele spillet vil man møte på mange fiendtlige vakthus, i tillegg til baser som tilhører noen av fraksjonene i spillet, hvor de mest fiendtlige er Alliance for Popular Resistance (APR) og United Front for Liberation and Labour (UFLL). Begge disse fraksjonene vil gå til kamp mot spilleren hvis de ser han, uansett om man har allianser med andre fraksjoner. Det er aldri særlig klart hvilken gruppe man slåss mot, siden soldatene ikke har på seg uniformer som kan lett kjennes igjen.
I spillet må man improvisere med været, og om det er dag eller natt for å angripe fiendtlige basert på riktig måte. Fiendtlige soldater kan sees når de spiser, sover og patruljerer området etter en tidsplan, noe spilleren må bruke til egen fordel. Om ettermiddagen kan de fiendtlige soldatene være mer aktive, ved å bruke kjøretøy til å patruljere støtte områder, mens om natten vil færre være våkne, og aktiviteten i basen mindre. Soldatene prøver også å jage etter en hvis en selv eller en i alliansen sin stjeler ting fra fienden, som kjøretøy eller våpen. Hvor mye man har stjålet vil påvirke hvor aggressive de er i kamp.
Spilleren kan bruke flere typer kjøretøy, blant annet båter, hanggligere, biler og små lastebiler.

Handling

Handlingen i Far Cry 2 har ingen kobling med det første Far Cry-spillet. I spillet velger man en av ni mulige spillfigurer. De andre åtte man ikke velger dukker opp andre steder i spillet. Likevel fungerer de ikke som vanlige ikke-spillerstyrte spillere. Hvis de dør, så forblir de døde, noe som kan drastisk endre handlingen. Hvis man ikke har mer liv igjen, og man har fått en venn til å vente i et av skjulestedene sine, så spilles en filmsekvens hvor den vennen redder spillfiguren sin. Man blir dermed gitt en pistol, og kan fortsette spillet. Hvis man ikke har en venn som venter i et av skjulestedene, så går man tilbake til siste lagringspunkt.
Målet i spillet er å finne og drepe en våpenhandler kjent som The Jackal. Han er grunnen til at borgerkrigen i det oppdiktete afrikanske landet pågår, siden han selger våpen til begge sider. Det finnes også flere måter spillet avsluttes, på grunn av de dynamiske elementene i spillet.
Vlaamse Radio- en Televisieomroeporganisatie

Historie

Den belgiske nederlandskspråklige kringkastingen het fra 1960 til 1991 BRT (Belgische Radio- en Televisieomroep). Det var en direkte etterfølger av Det nasjonale instituttet for radiokringkasting (NIR, Nationaal Instituut voor de Radio-omroep) som fra 1930 (og fra 1953 også for tv) til 1960 hadde ansvaret for de offentlig støttede radio- og tv-sendingene. I 1991 mente belgiske politikere at navnet ikke lenger var dekkende. BRT hadde kun nederlandskspråklige sendinger, mens RTBF (Radio-Télévision Belge de la communauté Française), det fransktalende samfunnets kringkasting kun sendte programmer på fransk. Dette førte til en navneendring til BRTN (Belgische Radio- en Televisieomroep Nederlandstalige Uitzendingen). Da BRTN i 1997 gikk fra å være et halvstatlig organ (parastatlig), til å være statlig eid (nv van Publiek Recht), forandret de også navn til VRT.
Den påfølgende omorganiseringen og avviklingen av fjernsynsmonopolet førte til omfattende endringer av VRT, og kringkasteren har siden 2002 har vært markedsledende i det flamske tv- og radiolandskapet. I 2016 hadde VRTs tv-kanaler rundt 40 prosent markedsandel i det flamske tv-markedet.

Etter år 2000

I 2007 gikk VRT gjennom enda en omorganisering. For å få et multimediatilbud på fote, ble de to separate styrene for radio og tv lagt ned.  
I begynnelsen av 2010 ble VRT på ny omorganisert, og en kuttet stillinger i ledelsen. Det førte til at VRT, i tillegg til de oppgavene som havner direkte under administrerende direktør, fikk tre ekstra styrer: ett mediastyre, ett produksjonsstyre og ett styre for allmennesaker (teknikk, HR og økonomi).
Siden 6. oktober 2009 står VRT for Vlaamse Radio- en Televisieomroeporganisatie (Flamsk radio- og fjernsynskringkastingsselskap). Tidligere sto forkortelsen for Vlaamse Radio- en Televisieomroep (Flamsk radio- og fjernsynskringkasting). Navneendringen er en følge av forandringer i medialovgivningen i Belgia.

VRT-Medialab

Fra 2007 til 2011 hadde VRT en egen avdeling som utførte tekniske forsøk for mediasektoren, kalt VRT-Medialab. Et antall forsøksprjosjekter ble gjennomført i samarbeid med partnere i mediasektoren.
Melanchra

Utseende

Middelsstore (vingespenn 36 – 47 mm for de norske artene), kraftige nattfly, mer eller mindre grå, brune eller svarte på farge, ofte med hvite flekker. Bakvingene er grå.

Levevis

Disse artene kan påtreffes i mange ulike miljøer, og larvene er nærmest altetende. De kan spise på løvtrær, busker, urter og bregner.

Utbredelse

Denne slekten finnes i Palearktis og Nord-Amerika.
Isotta-Fraschini

Historie

Selskapets navn kommer fra etternavnene til de to stifterne, Cesare Isotta og Oreste Fraschini, og ble stiftet som Società Milanese Automobili Isotta, Fraschini & C. den 27. januar 1900. Selskapets forretningsidé var å "importere, selge og reparere biler". Før de startet egen bilproduksjon i 1904 arbeidet Isotta og Fraschini med å sette sammen Renault biler.
Den første bilen som bar selskapets navn var utstyrt med en firesylindret motor som leverte 24 hestekrefter. Bilen, som ble kjørt av Vincenzo Fraschini, stilte til start i flere billøp. I 1905 fikk Isotta-Fraschini mye oppmerksomhet i løpet Coppa Florio, hvor de stilte til start med sin Tipo D, som var utstyrt med en enorm 17,2 litersmotor med 100 hestekrefter.
Selskapet startet med bygging av racerbiler, og utviklet en 100 hestekrefters motor som ble brukt i en av bilene i 1905. Dette gjorde selskapet kjent i hjemlandet. I 1924 var Type D en av de første bilene i verden utstyrt med en 8-sylindret motor. (Andre modeller med en tilsvarende motor var blant annet Duesenberg model A i 1920.)
Da den øvre middelklassen vokste i USA på 1920-tallet markedsførte Isotta Fraschini luksusbiler til amerikanerne. Tidlige filmstjerner som Clara Bow og Rodolfo Valentino kjørte Isotta Fraschini-biler, og en 1929 Isotta Fraschini Tipo 8A Castagna Transformable er med i den berømte femtitallsfilmen Sunset Boulevard. En annen bil er med i filmen Death Takes a Holiday fra 1934.
Selskapet led under den økonomiske krisen på 1930-tallet, samt av 2. verdenskrig, og stoppet bilproduksjonen etter krigen. Kun fem eksemplarer av deres siste modell, Monterosa, ble produsert, og fabrikkene ble bygget om til produksjon av marinemotorer.
Dicaulocephalus

Utseende

Middelsstore, brede, blanke, rødbrune eller gulbrune skarabider uten metallglans. Hannen har to par utadrettede, litt uregelmessig formede, korte horn på hodet.

Levevis

Larvene lever i råtnende ved.

Utbredelse

Slekten er utbredt i Sørøst-Asia (Myanmar, Thailand, Laos, det sørlige Kina, Vietnam).
Surahammar

Surahammar er et tettsted i Västmanlands län i landskapet Västmanland i Sverige. Det er Surahammar kommunes administrasjonssenter. I 2010 hadde tettstedet 6 179 innbyggere.
Frank Arnesen

Landslagskarriere

Arnesen var en av de store profilene på Sepp Pionteks landslag på 80-tallet. Der spilte han bra, og var med og bidrog sterkt i Fotball-EM i 1984 og Fotball-VM i 1986. Han ble blant annet Danmarks toppscorer med 3 mål under EM i 1984. Han fikk også rødt kort under den siste puljekampen til Danmark mot Vest-Tysklands landslag under VM i 1986.

Managerkarriere

Etter karrieren som spiller ble Frank Arnesen assistenttrener for Bobby Robson i PSV Eindhoven. Han fortsatte som sportsdirektør i PSV og var med på å både oppdage og utvikle talenter som Ronaldo, Romario og Ruud van Nistelrooy. Senere ble han sportsdirektør i den engelske klubben Tottenham. Derfra gikk han videre som talentutviklingssjef i Chelsea FC. Han er nå sportsdirektør i Hamburger SV.
Brannalarmanlegg

Konvensjonelt anlegg

Detektorsløyfene er basert på at detektorene er koplet i parallell på hver sløyfe. Det ligger en fast spenning ut fra sentralen på hver sløyfe og en motstand tilkoplet siste detektor på sløyfen. Dette gjør at det går en fast strøm i hver sløyfe.
Når en detektor oppdager røyk eller brann trekker den mer strøm fra sentralen, som dermed går i alarm.
Varslingsenheter som klokker, summere og lysgivere er koplet på en egen sløyfe, og denne sløyfa får strøm og spenning fra sentralen når denne går i alarm.

Adresserbart anlegg

Her er sløyfen lagt opp som en slynge hvor sentralens sløyfeutganger har en inn- og en ut-kopling.
Detektorene får spenning fra sentralen fra sløyfa akkurat som på ett konvensjonelt anlegg, men her har hver detektor en individuell adresse og kommuniserer med sentralen over sløyfekabelen. Dette gjør at hver enkelt detektor kan programmeres for seg og deles inn i soner. Her kan man også kople varslingsenheter til sløyfen fordi man kan programmere de hver for seg. For eksempel kan man programmere en varslingsenhet til en eller flere detektorer i en del av et bygg selv om detektorene er koplet til den samme sløyfen som resten av bygget. Her kan varslinger på sløyfen erstatte egne klokkekurser for varsling.

Kombinerte alarmanlegg

Dette er en form for alarmanlegg som kombinerer flere alarmtjenester. Dette kan være tyverialarm, ransalarm, trygghetsalarm, brannalarmanlegg m.fl. Kombinasjoner av disse er kun godkjent for boliger, men ikke for næringsliv eller offentlige bygninger. Det mest brukte av disse er nok tyverialarm og brannalarm, disse benytter seg som regel av konvensjonelle brannalarmsløyfer.
Brannalarmanlegg har som regel innebygde releutganger som kan utføre handlinger når en sentral går i "alarm". De mest brukte av disse er direktevarsling av brannvesen, lukking av branndører, endring av ventilasjonsoppsett osv.
VM i fotball 2018 – Gruppe B

Gruppe B i VM i fotball 2018 består av Portugal, Spania, Iran og Marokko. Kampene i denne gruppa spilles mellom 15. og 25. juni.
Vårsetergrenda

Vårsetergrenda, «Grenda» eller «Vårsetra» på folkemunne, er en bydel sørøst i Lillehammer. Vårsetergrenda tilhører Røyslimoen skolekrets, og sammen med Røyslimoen utgjør dette Lillehammers største bydel.
Vårsetergrenda er et attraktivt område for barnefamilier med sin rolige og landlige atmosfære, samt sin nærhet til skog og mark.

Geografi

Vårsetergrenda utgjør området nord for Vårsetervegen og Messenlivegen, og vest for elva, selvom blokka øverst i Rødsildrevegen og Linneavegen 1 ligger øst for elva. Elva har sin kilde i et lite tjern øverst i Vårsetergrenda og har sitt utspring der den møter Åretta ved stallen på Røyslimoen. Alle gatenavnene i Vårsetergrenda er hentet fra floraen, bortsett fra Vårsetervegen, som går fra brua over Messenlivegen ved Kiwi til grustaket ved lysløypa.
Lysløypa går fra den gamle fotballbana ved Hestehoven og møter lysløypa fra Birkebeiner Skistadioen like etter Bottilflø. 
Blomsterbakken er hovedvegen i Vårsetergrenda og går fra Messenlivegen helt i øst, vestover over Linneavegen, forbi Hestehoven Barnehage, før den snirkler seg oppover mot rundkjøringa hvor du finner busstoppet Rødsildrevegen. Dette er siste stopp på rute 4, og delvis rute 5 (Røyslimoen), på bybussen i Lillehammer.
Fatima Meer

Oppvekst og utdanning

I en søskenflokk på åtte, ble Fatima Meer det andre barnet til Moosa Ismail Meer og Rachel Farrel. Faren Moosa Ismail arbeidet som journalist og redaktør i Indian Views, Sør-Afrikas eldste indiske avis. Durban, Fatima Meers fødested, er et sentrum for den indiske diasporaen på det afrikanske kontinentet, det blant annet Mahatma Gandhi levde en periode. Etter fullført skolegang ved Durban Indian Girls High School studerte hun til en mastergrad i sosiologi ved University of KwaZulu-Natal.

Politisk aktivisme

I 1946 sluttet Meer seg til passive motstandsaktivister mot apartheid, og var med på å grunnlegge Student Passive Resistance Committee. Hun var også med på å grunnlegge Durban District Women's League, en organisasjon som jobbet for å bygge allianser mellom zuluer og indere etter at de to gruppene brøt sammen i voldelige konflikter i det såkalte Durbanopprøret i 1949.
Etter at Nasjonalistpartiet tok makten i 1948 trappet Meer opp sin aktivistiske aktivitet. Hun var blant grunnleggerne av Federation of South African Women (FSAW), som blant annet ledet kvinnemarsjen 9. august 1956. Etter Sharpeville-massakren i 1960 ble FSAW og mange andre organisasjoner forbudt, og måtte gå under jorden.
I løpet av 1970-tallet ble Meer fengslet uten rettssak for å organisere en politisk kampanje sammen med Steve Biko fra Black Consciousness Movement.
Meer overlevde så vidt et attentat kort tid etter hennes løslatelse fra varetekt i 1976 da hun ble skutt på i hennes families hjem i Durban. Hennes sønn, Rashid, reiste i eksil samme år. Meer ble angrepet igjen og skyldte dette andre angrepet på Black Consciousness Movement som hun tidligere hadde samarbeidet med. 
Meer var ansatt ved University of KwaZulu-Natal fra 1956 til 1988 og var også gjesteprofessor ved en rekke universiteter i Sør-Afrika, USA, India, Mauritius, Karibia og Storbritannia. Hun har også mottatt to æresdoktorat for sitt arbeid for menneskerettigheter og kvinners rettigheter. 
I 2017 ble hun posthumt tildelt Luthuli-ordenen i sølv.
Paul Außerleitner-bakken

Historie

Storbakken ble bygd i 1947 og fikk navnet Hochkönig-bakken (Hochkönig-Schanze). Sepp Bradls bakkerekord i åpningsrennet var på 86 meter. I desember 1950 kom bakkerekorden opp i 107,5 meter, også satt av Sepp Bradl. De to neste årene ble bakken forminsket to ganger etter krav fra FIS, og Bradls bakkerekord ble ikke slått før i 1976.
Den lokale hopperen Paul Außerleitner falt stygt i bakken under trening 5. januar 1952, og døde på sykehus fire dager senere. Etter dette ble Hochkönig-bakken oppkalt etter ham. Den tysk-østerrikske hoppuka startet opp i 1953, med rennet i Bischofshofen som avslutning. Avslutningsrennet arrangeres vanligvis på helligtrekongersdag (trettendedagen), 6. januar.
Bakken er blitt ombygd og utvidet flere ganger. I 1982 ble det tidligere naturlige ovarennet forkortet med 5 meter, gjort brattere og bygd noe opp fra terrenget med tre og betong. Den siste større ombygningen ble gjort i 2003, da bakken blant annet ble utvidet fra K120 til K125.
Da hoppukerennet i Innsbruck i 2008 måtte avlyses på grunn av sterk vind, ble rennet flyttet til Bischofshofen, der det ble holdt to renn.

Bakkerekorder

Anerkjent bakkerekord på snø (under konkurranse) er 144,5 meter, satt av Andreas Wellinger (Tyskland) i verdenscupen (Hoppuka) 5. januar 2017. Gregor Schlierenzauer (Østerrike) hoppet 145 meter i kvalifiseringen til verdenscuprennet 5. januar 2008. Bakkerekord på plast er 143,5 meter, satt av Martin Koch i det østerrikske mesterskapet 19. oktober 2008.
Ringkrage

I Norge

Det norske forsvarets vaktskilt er et hvitt metallskilt med riksvåpenet som blir båret om halsen av sjefen for en vaktstyrke (vaktkommandøren).
Kong Kristus (Świebodzin)

Kong Kristus (polsk: Pomnik Chrystusa Króla) er en statue av Jesus Kristus i Świebodzin i Polen, sluttført 6. november 2010. Statuen er 33 meter høy utenom haugen, 52 meter med haugen. Kronen er 3 meter høy. Statuen veier 440 tonn. Prosjektet ble unnfanget og ledet av Sylwester Zawadzki, en pensjonert polsk prest. Den hevdes å være den høyeste statuen av Jesus i verden (selv om nøyaktige rangeringer varierer avhengig av om haugen og kronen telles).

Kjennetegn

Statuen ble bygget på en 16 meter voll av stein og grus. Kong Kristus har en høyde på 33 meter, som symboliserer den tradisjonelle troen om at Jesus var 33 år ved sin død. Kronen er 3,5 meter i diameter og 2 meter i høyde, og hele er forgylt. Hodet er 4,5 meter høyt og veier 15 tonn. Hver hånd er 6 meter i lengde, og avstanden mellom hendene er 24 meter. Den består av gips og glassfiber. Den hevdes å være den høyeste statuen av Jesus i verden, selv om den er mindre enn Cristo de la Concordia i Cochabamba i Bolivia om statuens krone ikke telles med. Den er 3 meter høyere enn den bedre kjente Kristusstatuen i Rio de Janeiro i Brasil.

Prosjekt

Motivene for forskjellige elementer av statuen ble produsert av en rekke individer. Skulpturens design var hovedsakelig produsert av Mirosław Kazimierz Patecki, mens den tekniske utformingen aspektet ble gjennomført ved Assoc. Marcinowski James og Assoc. Nicholas Kłapeć, som begge er ansatt ved Universitetet i Zielona Gora. I mellomtiden ble elementer av klær og armene på statuen designet av Thomas Corano og Chris Nawojski. En annen person bosatt i Świebodzin, Marian Chosen, var ansvarlig for utformingen av fundamentet som ligger der statuen ble bygget.
Anleggsarbeidet ble utført av ansatte i Sanktuarium Miłosierdzia Bożego i Świebodzin og inkluderte sveisere, låsesmeder og mekanikere.

Anlegg

29. september 2006 vedtok bystyret i Świebodzin en resolusjon om opprettelsen av Kong Kristus. Presidenten (under myndighet av styret) sammen med ordføreren talte til biskopen i Zielona Góra-Gorzów bispedømme. Det var innledningsvis motstand fra Kongregasjonen for gudstjenesten og sakramentsordningen. Statlige tjenestemenn stanset også midlertidig prosjektet på grunn av sikkerhetshensyn. Med finansiering fra lokale folk, og så langt borte som Canada, ble statuen ferdig den 6. november 2010.
Westland WS-51 Dragonfly

Westland WS-51 Dragonfly helikopter var bygget av Westland Aircraft som en lisensbygget versjon av det amerikanske Sikorsky S-51. Foruten militært bruk, ble det også solgt til sivile aktører.

Konstruksjon og utvikling

I desember 1946 ble det inngått avtale mellom Westland Aircraft og Sikorsky som gav Westland anledning til å bygge en britisk versjon av S-51 på lisens. Disse ville bli utstyrt med 500 h/k Alvis Leonides stjernemotor. En modifisert versjon ble også utviklet av Westland som Westland Widgeon, men denne ble ingen økonomisk suksess.

Helikopteret i bruk

Dragonfly ble tatt i bruk av Royal Navy i 1950 i sjøredningstjenesten. Et antall ble også brukt av Royal Air Force til ambulanseoppdrag. Det ble erstattet i britisk tjeneste av Westland Whirlwind (som var en variant av Sikorsky H-19 (S-55)) i slutten av 1950-årene.
Det ble bygget 51 sivile WS-5. Bruksområdene kunne være spredning av insektsmidler, mens andre ble brukt av Silver City Airways til VIP-transport, andre av Evening Standard til transport av aviser. Helikopteret ble eksportert til bl.a. Japan, Belgisk Kongo, Mexico og Norge.
Danielssenøya

Danielssenøya er ei øy som utgjør en del av Svalbard. Øya ligger rett nord for Nordaustlandet. Den er en del av Orvin Land og inngår i Nordaust-Svalbard naturreservat.
Den ligger like øst for Boeckøya. Arealet av øya er om lag 0,1 km².
Ullsheim

Ullsheim er et skianlegg i Markane, 350 moh. og 16 km fra kommunesenteret Stryn. Markane Idrettslag begynte byggingen av anlegget med en 3 km lang lysløype i 1977.
I 1982 ble det bygget klubbhus med garderober, og siden er anlegget ytterligere bygget ut og har status som fylkesanlegg både for skiskyting og langrenn. Anlegget for skiskyting er moderne med blant annet lys på selvanvisende skiver. Anlegget og løypene oppfyller kravene til Det internasjonale skiforbundet, og i 1996 var Ullsheim arena for Norgesmesterskapet på ski.
Ullsheim er også et sentralt utfartssted til turterreng med rundt 40 km turløyper i området mellom Ullsheim og Stryn og Markane IL. Området har også tilrettelagt område for skileik, inkludert tre hoppbakker med K-7, K-10 og K-15.
Industrioverenskomsten

Kilder

Riksmeklerens møtebok og forslag i sak 2012-001
Riksmeklerens møtebok og forslag i sak 2014-001
Clitena

Utseende

Middelsstore, avlange, røde og svarte bladbiller. Antennene er forholdsvis kraftige.

Levevis

Både larvene og de voksne (imago) er planteetere.

Utbredelse

Slekten er utbredt fra Myanmar i vest til Borneo i øst, nord til Gansu-provinsen i Kina.
Bruna bruna

Utseende

En nokså liten (vingespenn ca. 25 millimeter), ensfarget brun smyger.

Levevis

De aller fleste har larver på gress eller andre enfrøbladete planter.

Utbredelse

Arten er beskrevet fra Sør- eller Mellom-Amerika, men det er uklart hvor typeeksemplaret egentlig stammer fra.
Svein Førde

Idrettskarriere

Førdes personbeste på 1500 meter er på 3.44,52 fra et stevne på Bislett den 5. juli 1979. Han tok bronse under NM i 1978 på 1500 meter med tiden 3.47,9 min.
Planidia (slekt)

Utseende

Middelsstore, avlange, mørke praktbiller, kan ha noe metallisk glans. Pannen er rundet, antennene tynne og korte. Pronotum er avrundet firkantet, dekkvingene jevnbrede.

Utbredelse

Slekten lever i det østlige og sørlige Afrika.
Sericini

Utseende

Middelsstore (5-10 millimeter) biller, nokså tettbygde med kraftige bein, antennene ender i en vifte. Kroppen er mer eller mindre sylindrisk, de fleste er fint hårete og svarte eller brune på farge. Beina er forholdsvis spinkle til skarabider å være. Larvene er såkalte scarabaeiforme larver, fete og hvite, mer eller mindre C-formede, med en kraftig hodekapsel, kraftige men ikke spesielt store kjever og tre par korte, kraftige bein.

Levevis

Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.
Mahlab

Mahlab eller Mahalab, Mahleb eller Mahaleb (arabisk: محلب , gresk: μαχλέμπι, mahlepi), er kimen fra mahalebkirsebærplantens stein. 
I det arabiske (fremfor alt i Syria), tyrkiske og i det greske kjøkken er Mahlab (tyrkisk Mahlep) i århundret vært benyttet som krydder og bakverktilbehør med sursøtlig og nøtteaktig smak. Pulveret fra de malte kjernene brukes fremfor alt for brød- og bakverkspesialiteter (for eksempel for den tyrkiske açma).Det høye fettinnholdet gir krydderet lav holdbarhet.
Koreograf

Koreograf er en yrkesbetegnelse på en som bedriver koreografi, det vil si planlegger og utformer det estetiske i dans og bevegelse. Vanlige arbeidsområder er innen teater, film og annen scenevirksomhet og som lærere ved diverse balletter og akademi.
Springer Publishing

Springer Publishing er et amerikansk forlag som publiserer akademiske tidsskrifter og bøker, som har sitt fokus innenfor feltene sykepleie, gerontologi, psykologi, sosialt arbeid, rådgivning, folkehelse og rehabilitering. Forlaget ble etablert i 1950 av Bernhard Springer, et barnebarn av Julius Springer. Forlaget har sin adresse i 15. etasje i Salmon Tower Building i Midtown, Manhattan, New York City.
Shorenstein Center on Media, Politics and Public Policy

Shorenstein Center on Media, Politics and Public Policy er et forskningssenter ved Harvard University i USA, som ble grunnlagt i 1986. Senterets virkeområde er forholdet mellom journalistikk og akademia, samt mellom journalistikk og publikum.
Forskerne som arbeider ved senteret underviser også studentene ved Kennedy School of Government, som også er en del av Harvard University.
Pingjiang (Suzhou)

Pingjiang (kinesisk: 平江区; pinyin: Píngjiāng Qū) er et bydistrikt i byprefekturet Suzhou i provinsen Jiangsu i Folkerepublikken Kina.
Det har et areal på 22 km² og teller 240 000 innbyggere (2004).
Lophorrhina rigouti

Utbredelse

Arten lever i Tanzania.
West Vancouver

West Vancouver er en kommune i Metro Vancouver i Canada. Den ligger nord for Burrard Inlet ogsåledes nord for Vancouver, og vest for North Vancouver. I 2007 hadde kommunen 44.097. Under Vinter-OL 2010 vil freestyle og snøbrett konkurransene foregå i West Vancouver. Ved Horseshoe Bay vest i kommunen har BC Ferries fergeforbindelse til Bowen Island og Nanaimo. Det er lovbestemt forbud mot industri i kommunen.